CELEX: 52008SC2013
Language: da
Date: 2008-06-11 00:00:00
Title: Henstilling med henblik på rådets udtalelse om Belgiens opdaterede stabilitetsprogram, 2007-2011

DA
DA    DA
 ---pagebreak---    KOMMISSIONEN FOR DE EUROPÆISKE FÆLLESSKABER
                                   Bruxelles, den 11.6.2008
                                   SEK(2008) 2013 endelig
                Henstilling med henblik på
                 RÅDETS UDTALELSE
   om Belgiens opdaterede stabilitetsprogram, 2007-2011
                (forelagt af Kommissionen)
DA                                                          DA
 ---pagebreak---                                                 BEGRUNDELSE
   1.         GENEREL BAGGRUND
   Stabilitets- og vækstpagten er baseret på målsætningen om sunde offentlige finanser som et
   middel til at styrke forudsætningerne for prisstabilitet og en stærk og vedblivende vækst, som
   fører til øget beskæftigelse. I forbindelse med reformen af pagten i 2005 blev det anerkendt, at
   den er et nyttigt middel til at cementere finanspolitisk disciplin, men reformens hovedsigte var
   at gøre pagten mere virkningsfuld, styrke dens økonomiske fundament og sikre de offentlige
   finansers holdbarhed på lang sigt.
   Rådets forordning (EF) nr. 1466/97 om styrkelse af overvågningen af budgetstillinger samt
   overvågning og samordning af økonomiske politikker1, som indgår i stabilitets- og
   vækstpagten, fastsætter, at medlemsstaterne skal forelægge Rådet og Kommissionen
   stabilitets- eller konvergensprogrammer og årlige opdateringer heraf. Medlemsstater, der
   allerede har indført den fælles valuta, forelægger (opdaterede) stabilitetsprogrammer, og
   medlemsstater, der endnu ikke har indført den fælles valuta, forelægger (opdaterede)
   konvergensprogrammer. Belgiens første stabilitetsprogram blev forelagt i december 1998. I
   overensstemmelse med forordningen afgav Rådet en udtalelse herom den 15. marts 1999 på
   grundlag af en henstilling fra Kommissionen og efter at have hørt Det Økonomiske og
   Finansielle Udvalg. De opdaterede stabilitets- og konvergensprogrammer skal ifølge
   forordningen vurderes af Kommissionen og undersøges af udvalget, og de kan om nødvendigt
   undersøges af Rådet efter samme procedure som nævnt ovenfor.
   2.         BAGGRUNDEN FOR VURDERINGEN AF DET OPDATEREDE PROGRAM
   Kommissionen har undersøgt den seneste opdatering af Belgiens stabilitetsprogram, der blev
   forelagt den 21. april 2008, og fremsætter en henstilling med henblik på Rådets udtalelse
   herom (se boksen vedrørende hovedpunkterne i vurderingen).
   Udgangspunktet for vurderingen af budgetstrategien i det nye stabilitetsprogram er kort
   beskrevet i afsnittene om:
   (1)      den seneste vurdering af landets stilling under den forebyggende del af stabilitets- og
            vækstpagten (sammenfatning af Rådets udtalelse om den forrige opdatering af
            stabilitetsprogrammet)
   (2)      Eurogruppens budgetpolitiske retningslinjer fra april 2007
   (3)      maj 2008-opdateringen af de landespecifikke overordnede økonomisk-politiske
            retningslinjer med hensyn til budgetpolitikker
   (4)      Kommissionens vurdering af rapporten fra oktober 2007 om gennemførelsen af det
            nationale reformprogram.
   1
            EFT L 209 af 2.8.1997, s. 1. Ændret ved forordning (EF) nr. 1055/2005 (EUT L 174 af 7.7.2005, s. 1).
            De dokumenter, der henvises til i denne tekst, findes på følgende websted:
            http://ec.europa.eu/economy_finance/about/activities/sgp/main_en.htm.
DA                                                          2                                                    DA
 ---pagebreak---    2.1.       Vurderingen i Rådets udtalelse om den forrige opdatering
   I sin udtalelse af 27. marts 2007 sammenfattede Rådet sin vurdering af den forrige opdatering
   af stabilitetsprogrammet for perioden 2006-2010 som følger. "Rådet mener, at strategien om
   en vedvarende mindskelse af den fortsat store offentlige gæld udgør et eksempel på en
   finanspolitik, der føres i overensstemmelse med pagten. Selv om der ifølge programmet vil
   ske en gradvis opbygning af overskud (især takket være faldende renteudgifter) med
   udgangspunkt i en stilling i balance i nominelle termer, er der visse risici forbundet med
   opfyldelsen af de budgetmæssige målsætninger. Ikke desto mindre forventes den
   mellemfristede målsætning at blive opfyldt i programperioden."
   På baggrund af vurderingen opfordrede Rådet Belgien til at "sikre, at budgetmålet for 2007
   overholdes, og derefter øge tilpasningstempoet i retning af den mellemfristede målsætning,
   bl.a. ved at gøre mindre brug af engangsforanstaltninger" og "i betragtning af det meget høje
   gældsniveau og den forventede stigning i de aldersbetingede udgifter at sikre de offentlige
   finansers holdbarhed på lang sigt bedre ved i det mindste at opfylde den mellemfristede
   målsætning og ved at gennemføre reformer."
   2.2.       Eurogruppens budgetpolitiske retningslinjer fra april 2007
   Med det formål at forbedre den finanspolitiske samordning i euroområdet drøftede ministrene
   i eurogruppen den 20. april 2007 udviklingen i de nationale budgetter i 2007 og de foreløbige
   budgetpolitiske udsigter for 2008 og deres konsekvenser for euroområdet.
   Ministrene bekræftede deres tilslutning til de sunde finanspolitiske principper i den reviderede
   stabilitets- og vækstpagt og til nationale finanspolitiske regler, og de forpligtede sig til i) at
   udnytte det forhold, at de finanspolitiske resultater i 2006 blev bedre end forventet, til at nå
   mere ambitiøse budgetmål end fastsat i opdateringerne fra slutningen af 2006, ii) at
   gennemføre deres 2007-budgetter som planlagt ved at undgå udgiftsoverskridelser og udnytte
   de uventede ekstraindtægter til at mindske det offentlige underskud og den offentlige gæld og
   iii) at planlægge finanspolitikken for 2008 på en sådan måde, at tilpasningen i retning af den
   mellemfristede målsætning for budgetpolitikken fremskyndes i de medlemsstater, der endnu
   ikke har nået den, mens de medlemsstater, der har nået den, skal undgå at forstærke de
   makroøkonomiske uligevægte generelt2.
   2.3.       Maj 2008-opdateringen af de landespecifikke overordnede økonomisk-politiske
              retningslinjer med hensyn til budgetpolitikker
   Den 14. maj 2008 vedtog Rådet en henstilling om ajourføringen i 2008 af de overordnede
   retningslinjer for medlemsstaternes og Fællesskabets økonomiske politikker og
   gennemførelsen af medlemsstaternes beskæftigelsespolitikker3. Inden for budgetpolitikken
   opfordredes Belgien til at "styrke den finanspolitiske konsolidering", og at "få gennemført den
   strategi, der tager sigte på at sikre bæredygtige offentlige finanser på lang sigt, herunder
   udgiftsstramninger, overskud på statens finanser og vedvarende nedbringelse af statsgælden".
   Det blev desuden henstillet til alle medlemsstaterne i euroområdet, at de "fortsætter med at
   videreføre konsolideringen af statsbudgettet henimod de mellemsigtede mål i
   2
            Hele erklæringen kan læses på følgende websted:
            www.gouvernement.lu/salle_presse/actualite/2007/04/20pm_krecke_berlin/MTBR_EG_conclusions-
            finalCLEAN.rtf
   3
            EUT L 139 af 29.5.2008, s. 59.
DA                                                       3                                             DA
 ---pagebreak---    overensstemmelse med stabilitets- og vækstpagten, hvilket indebærer, at man må tilstræbe en
   årlig strukturtilpasning på mindst 0,5 % af BNP som benchmark" og "forbedrer kvaliteten af
   de offentlige finanser ved at revidere de offentlige udgifter og beskatningen og ved at
   modernisere den offentlige administration, med det formål at fremme produktivitet og
   innovation og dermed bidrage til økonomisk vækst, beskæftigelse og bæredygtige offentlige
   finanser".
   2.4.       Kommissionens vurdering af rapporten fra oktober 2007 om gennemførelsen af
              det nationale reformprogram
   Den 11. december 2007 vedtog Kommissionen sin strategiske rapport om den fornyede
   Lissabonstrategi for vækst og beskæftigelse, der indeholder en vurdering af rapporten fra
   oktober 2007 om gennemførelsen af Belgiens nationale reformprogram4, og den kan
   opsummeres som følger.
   I Belgiens nationale reformprogram fastlægges følgende hovedprioriteter med henblik på
   vækst- og jobskabelse: de offentlige finansers holdbarhed mindskning af
   arbejdskraftomkostningerne, skabelse af et mere dynamisk arbejdsmarked, stimulering af
   økonomien ved investeringer og reformer, styrkelse af det sociale sikringssystem og styrkelse
   af synergier mellem miljøbeskyttelse og vækst. Det er Kommissionens vurdering, at Belgien
   har gjort gode fremskridt med gennemførelsen af sit nationale reformprogram i årene 2005-
   2007, selv om reformerne foregik noget langsommere i 2007.
   På baggrund af de konstaterede stærke og svage sider og beviserne for de fremskridt, der var
   gjort, henstillede Kommissionen, at det henstilles til Belgien at gøre en særlig indsats inden
   for den høje beskatning af arbejde og samtidig styrke den finanspolitiske konsolidering og
   forbedre arbejdsmarkedsresultaterne.
   Belgien bør endvidere fokusere på følgende: de offentlige finansers holdbarhed på lang sigt,
   konkurrencen på gas- og elmarkederne, resultater fra F&U og innovation samt
   beskæftigelsesraten for ældre arbejdstagere og udsatte grupper.
   På grundlag af Kommissionens strategiske rapport vedtog Rådet den 14. maj 2008
   henstillingerne om ajourføringen i 2008 af de overordnede retningslinjer for medlemsstaternes
   økonomiske politikker, herunder Belgien.
   4
            Meddelelse fra Kommissionen til Det Europæiske Råd, "Strategisk rapport om den fornyede Lissabon-
            strategi for vækst og beskæftigelse: Igangsætning af den nye cyklus (2008-2010)", KOM(2007) 803 af
            11.12.2007.
DA                                                        4                                                    DA
 ---pagebreak---                                       Boks: Hovedpunkterne i vurderingen
   Ved vurderingen af stabilitetsprogrammerne og konvergensprogrammerne skal følgende undersøges,
   jf. henholdsvis artikel 5, stk. 1, og artikel 9, stk. 1, i Rådets forordning (EF) nr. 1466/97:
   • om de økonomiske antagelser, som programmet er baseret på, er realistiske
   • den mellemfristede budgetmålsætning, som medlemsstaten fremlægger, og om den tilsigtede
       tilpasning i retning heraf er hensigtsmæssig
   • om de foranstaltninger, der træffes og/eller foreslås for at overholde den tilsigtede tilpasning, er
       tilstrækkelige til at opfylde den mellemfristede budgetmålsætning under konjunkturforløbet
   • ved vurderingen af den tilsigtede tilpasning i retning af den mellemfristede budgetmålsætning
       undersøges det, om der gøres en større tilpasningsindsats i økonomiske opgangstider, mens
       indsatsen kan være mere begrænset i økonomiske nedgangstider, og for de medlemsstater, der
       deltager i euroområdet og ERM II, undersøges det, om den pågældende medlemsstat sikrer en årlig
       forbedring i sin konjunkturkorrigerede saldo, eksklusive engangsforanstaltninger og andre
       midlertidige foranstaltninger, på 0,5 % af BNP som benchmark for at opfylde sin mellemfristede
       budgetmålsætning
   • når kursen for tilpasning af den mellemfristede budgetmålsætning fastlægges (for medlemsstater,
       der endnu ikke har nået den), eller når der tillades en midlertidig afvigelse fra den mellemfristede
       budgetmålsætning (for medlemsstater, der har nået den), undersøges gennemførelsen af større
       strukturreformer, som har direkte langsigtede omkostningsbesparende virkninger (bl.a. ved at øge
       den potentielle vækst) og derfor har en konstaterbar indvirkning på de offentlige finansers
       holdbarhed på lang sigt (på den betingelse, at der bevares en passende sikkerhedsmargen med
       hensyn til referencesatsen på 3 % af BNP, og at budgetstillingen i programperioden forventes at
       vende tilbage til den mellemfristede budgetmålsætning), idet man bør være særlig opmærksom på
       pensionsreformer, som indfører et flersøjlesystem, der omfatter en obligatorisk, fuldt finansieret
       søjle
   • om medlemsstaternes økonomiske politik er i overensstemmelse med de overordnede retningslinjer
       for den økonomiske politik.
   Når det vurderes, om programmets makroøkonomiske antagelser er realistiske, sker det med
   henvisning til prognosen fra Kommissionens tjenestegrene fra foråret 2008, idet der også tages hensyn
   til den i fællesskab aftalte metode til beregning af det potentielle output og de konjunkturkorrigerede
   saldi.
   Vurderingen skal desuden omfatte en undersøgelse af:
   • udviklingen i gældskvoten og udsigterne for de offentlige finansers holdbarhed på lang sigt, som
       der bør lægges "tilstrækkelig vægt på i forbindelse med overvågningen af budgetstillingerne" ifølge
       Rådets rapport af 20. marts 2005 om "en bedre gennemførelse af stabilitets- og vækstpagten". I en
       meddelelse fra Kommissionen af 12. oktober 2006 beskrives fremgangsmåden for vurderingen af
       den langsigtede holdbarhed5
   • graden af overensstemmelse med det nationale reformprogram, som medlemsstaterne har fremlagt i
       forbindelse med Lissabon-strategien for vækst og beskæftigelse og gennemførelsesrapporten fra
   5
             Meddelelse fra Kommissionen til Rådet og Europa-Parlamentet, "De offentlige finansers langsigtede
             holdbarhed i EU", KOM(2006) 574 endelig, 12.10.2006, og Europa-Kommissionen, Generaldirektoratet
             for Økonomiske og Finansielle Anliggender, "The long-term sustainability of public finances in the
             European Union", European Economy No 4/2006.
DA                                                          5                                                   DA
 ---pagebreak---      oktober 2007. I sin følgeskrivelse af 7. juni 2005 til Det Europæiske Råd om de overordnede
     retningslinjer for den økonomiske politik for perioden 2005-2008 anførte Økofin-Rådet, at de
     nationale reformprogrammer skal være i overensstemmelse med stabilitets- og
     konvergensprogrammerne
   • overensstemmelsen med adfærdskodeksen6, hvori der bl.a. fastlægges en fælles struktur og et
     fælles sæt datatabeller for stabilitets- og konvergensprogrammerne.
   6
          "Specifikationer om gennemførelsen af stabilitets- og vækstpagten og retningslinjer for stabilitets- og
          konvergensprogrammernes indhold og form", godkendt af Økofin-Rådet den 11. oktober 2005.
DA                                                     6                                                          DA
 ---pagebreak---                                             Henstilling med henblik på
                                            RÅDETS UDTALELSE
                         om Belgiens opdaterede stabilitetsprogram, 2007-2011
   RÅDET FOR DEN EUROPÆISKE UNION HAR -
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1466/97 af 7. juli 1997 om styrkelse af
   overvågningen af budgetstillinger samt overvågning og samordning af økonomiske
   politikker7, særlig artikel 5, stk. 3,
   under henvisning til henstilling fra Kommissionen,
   efter høring af Det Økonomiske og Finansielle Udvalg —
   AFGIVET FØLGENDE UDTALELSE:
   (1)     Den [8. juli 2008] gennemgik Rådet Belgiens opdaterede stabilitetsprogram, der
           dækker perioden 2007-20118.
   (2)     I de seneste 10 år har den årlige vækst i det reale BNP ligget på omkring 2,25 % i
           gennemsnit, hvilket er lidt højere end gennemsnitsvæksten i euroområdet. Denne
           forholdsvise høje vækst i BNP har medført faldende ledighed, samtidig med at
           beskæftigelsesraten (især blandt yngre og ældre arbejdstagere) og antallet af
           arbejdstimer fortsat ligger lavt, hvilket afspejler en høj skat på arbejde, et ufleksibelt
           arbejdsmarked, ringe krav om jobsøgning og en reel pensionsalder, der ligger lavt.
           Budgettet har ligget omkring balance siden 2000 (bortset fra 2005), og gældskvoten,
           som var faldet fra 134 % af BNP i 1993 til 108 % af BNP i 2000, er fortsat faldet
           markant og ligger nu under 85 % af BNP. En øget beskæftigelsesrate vil sammen med
           en forbedret budgetstilling bidrage til de offentlige finansers langsigtede holdbarhed.
   (3)     Ifølge det makroøkonomiske scenario, der ligger til grund for programmet, forventes
           den reale BNP-vækst at falde fra 2,8 % i 2007 til 1,9 % i 2008 for derefter at
           stabilisere sig på omkring 2 % i de efterfølgende år. Vurderet på baggrund af de
   7
           EFT L 209 af 2.8.1997, s. 1. Ændret ved forordning (EF) nr. 1055/2005 (EUT L 174 af 7.7.2005, s. 1).
           De dokumenter, der henvises til i denne tekst, kan findes på følgende websted:
           http://ec.europa.eu/economy_finance/about/activities/sgp/main_en.htm.
   8
           Opdateringen blev indsendt, da der var indsat et kabinet med normale beføjelser, hvilket skete
           væsentligt senere end fristen i adfærdskodeksen, som var den 1. december.
DA                                                        7                                                     DA
 ---pagebreak---        disponible oplysninger9 forekommer scenariet for 2008 og 2009 at være baseret på
       optimistiske vækstforudsætninger set over for de forværrede eksterne omstændigheder
       og den højere inflation, der har kunnet konstateres efter, at fremskrivningerne i
       programmet var færdige. Vækstforudsætningerne for 2010-2011 er temmelig
       plausible. I programopdateringen forventes inflationen at stige til 3,0 % i 2008 for
       derefter at falde til 1,75 % i perioden 2009-2011. Programmets
       inflationsfremskrivninger for 2008-2009 forekommer at ligge på den lave side i
       betragtning af stigningen i prisen på råvarer og forarbejdede fødevarer i de seneste
       måneder. Desuden virker programmets beskæftigelsesfremskrivninger med en stigning
       på omkring 1 % årligt til at være sat forholdsvis højt, i lyset af at væksten i BNP har
       ligget under potentialet i hele programperioden. Mens programmets fremskrivninger af
       lønvæksten ligger lavt for 2008, forekommer de at ligge højt for de efterfølgende år
       (3,25 til 3,5 %), især i forhold til den forventede lave inflation.
   (4) I 2007 udgjorde det offentlige underskud 0,2 % af BNP i forhold til et mål om et
       overskud på 0,3 % af BNP i den forrige opdatering af stabilitetsprogrammet. Det
       ringere resultat i 2007 skyldtes, at udgifterne voksede mere end planlagt, hvilket kun
       delvis blev opvejet af en mindre, positiv basiseffekt fra et resultat i 2006, der var bedre
       end forventet og en overraskende positiv vækst i indtægterne. Udgifterne, som var
       større end forventet, afspejlede især en mærkbar stigning i tilskud til virksomheder
       som led i servicekuponordningen og ringere resultater fra engangsforanstaltninger end
       forventet. Den overraskende indtægtsstigning skyldtes overvejende, at de sociale
       bidrag var højere end forventet, og fremkom på trods af, at en række planlagte
       engangsforanstaltninger          ikke    blev       gennemført.        Således   harmonerede
       budgetgennemførelsen i 2007 ikke fuldt ud med opfordringen i Rådets udtalelse af
       27. marts 200710 om den tidligere opdatering af stabilitetsprogrammet og med
       eurogruppens retningslinjer for budgetpolitikken fra april 2007, da de ekstraordinære
       indtægter blev anvendt til højere end forventede udgifter.
   (5) Hovedmålet med programmets mellemfristede budgetstrategi er at sikre en stadig
       reduktion af gældskvoten, som i 2007 stadig udgjorde hele 85 % af BNP, til omkring
       71 % af BNP i 2011 ved en gradvis opbygning af et nominelt budgetoverskud til 1 %
       af BNP i 2011 med udgangspunkt i et budget i balance i 2008. Det nominelle
       overskud, der har været for nedadgående siden 2001 (fra 7,0 % til 3,7 % af BNP i
       2007) parallelt med den fremadskridende gældsnedbringelse, forventes at stige til
       4,4 % af BNP i 2011. Som følge af det ringere end forventede resultat i 2007 ligger
       budgetmålene (både nominelt og strukturelt) under målene i den forudgående
       opdatering for hele programperioden. Den strukturelle balance, der udregnes efter den
       i fællesskab aftalte metode, forventes at gå fra et underskud på 0,25 % af BNP i 2007
       til et overskud på knap 1,5 % af BNP i 2011. I forhold til hvad der var forudset i den
       forudgående opdatering af stabilitetsprogrammet, forsinkes opnåelsen af den
       mellemfristede målsætning – et overskud på 0,5 % af BNP strukturelt set (dvs.
       konjunkturjusteret og med fradrag af engangsforanstaltninger og andre midlertidige
       foranstaltninger) - med ét år til 2009. Justeringen foretages på både udgifts- og
       indtægtssiden. Den planlagte reduktion af udgifterne på 0,7 procentpoint af BNP
       nominelt set skyldes overvejende et fald i renteudgifterne, der følger af den
   9
       Vurderingen bygger bl.a. på Kommissionens prognoser fra foråret 2008 og Kommissionens vurdering
       af rapporten fra oktober 2007 om gennemførelsen det nationale reformprogram.
   10
       EUT C 89 af 24.4.2007, s. 2.
DA                                                 8                                                   DA
 ---pagebreak---        fremregnede nedgang i gældskvoten. Indtægtsstigningen udgør 0,5 % af BNP og
       skyldes forventet vækst i udskrivningsgrundlaget. I modsætning til den forudgående
       opdatering indeholder programmet udtrykkeligt ingen planer om brug af
       engangsforanstaltninger efter 2008.
   (6) Budgetresultatet kan blive værre end forventet i programmet. For det første kan de
       makroøkonomiske omstændigheder være ringere end forudset i programopdateringen,
       især i 2008 og 2009. Især gælder det, at de gunstige forudsætninger vedrørende
       beskæftigelses-, løn- og forbrugsvækst kan have medført, at skatteindtægterne er
       blevet overvurderet. Derudover forekommer den forventede skatteelasticitet at være
       sat højt for 2008. Hvad angår primære udgifter indeholder programmet ingen af de
       foranstaltninger, der må være nødvendige for at opnå den planlagte justering på
       baggrund af udgifterne til en aldrende befolkning og lønstigninger, der forventes at
       blive forholdsvis store. Derudover gælder det, at justeringens sammensætning bortset
       fra de lavere renteudgifter især ligger på indtægtssiden, hvilket muligvis kan mindske
       justeringens holdbarhed. Endelig gælder det, at mens budgettet stort set har været i
       balance i de seneste år, er målsætningen om budgetoverskud blevet udskudt. På trods
       af de gode makroøkonomiske vilkår i 2007 nåedes budgetmålet ikke, da der ikke blev
       indsat en regering med fulde beføjelser efter parlamentsvalget i juni. I 2008 lader der
       til at være behov for yderligere foranstaltninger, hvis målet skal nås. På baggrund af
       risiciene ved de makroøkonomiske udsigter og de nævnte budgetmål kan udviklingen i
       gældskvoten forventes at blive noget mindre gunstig end programmets fremregninger,
       selv om gælden fortsat er klart for nedadgående.
   (7) I lyset af denne risikovurdering er budgetstillingen i programmet muligvis ikke
       tilstrækkelig til at sikre, at den mellemfristede budgetmålsætning opfyldes i 2009 som
       planlagt i programmet. Gennem hele programperioden vil der imidlertid være en
       tilstrækkelig sikkerhedsmargen mod en overskridelse af underskudstærsklen på 3 % af
       BNP i en situation med normale konjunkturudsving. Justeringen i retning af den
       mellemfristede målsætning, der antydes i programmet, bør styrkes i 2008 ved
       gennemførelse af yderligere strukturelle budgetforanstaltninger inden for den planlagte
       budgetkontrol, så det sikres, at målsætningen om et budget i balance nås. I 2009 bør
       der følges op med foranstaltninger, især på udgiftssiden, så man opnår forbedringen på
       0,5 % af BNP i henhold til stabilitets- og vækstpagten, og så den mellemfristede
       målsætning opnås efter planen. Rådet har også bemærket, at budgetplanerne for 2008
       ikke fuldt ud stemmer overens med Eurogruppens retningslinjer for budgetpolitikken.
       Selv om gældskvoten i realiteten falder mindre end i programmet, lader den til at falde
       i tilstrækkelig grad i retning af referencesatsen for hele programperioden.
   (8) Belgien synes at stå over for en mellemstor risiko for så vidt angår den langsigtede
       holdbarhed i de offentlige finanser. De langsigtede budgetmæssige konsekvenser af
       befolkningens aldring er større end gennemsnittet i EU-27, hvilket overvejende
       skyldes den relativt store stigning i pensionsudgifterne opgjort som en andel af BNP i
       de kommende årtier. Den reelle pensionsalder i Belgien ligger blandt de laveste i EU,
       og målet med generationspagten, der indeholder en række ændringer af
       pensionssystemet, er at få den hævet. Selv om dette er et skridt i den rigtige retning,
       viser de nationale fremskrivninger, at denne reform ikke mindsker holdbarhedsgabet.
       Selv om den i programmet beregnede budgetstilling i 2007 er lidt værre end
       udgangspunktet i det foregående program, bidrager den til at dæmpe de forventede
       langsigtede budgetmæssige konsekvenser af den aldrende befolkning, men er dog ikke
       tilstrækkelig til at kompensere for det fremtidige udgiftstryk. Fastholdelse af store
DA                                               9                                             DA
 ---pagebreak---            primære overskud på mellemlang sigt, så gældskvoten bringes under referencesatsen i
           traktaten, og implementering af yderligere foranstaltninger med henblik på at dæmpe
           den betydelige stigning i aldersrelaterede udgifter vil bidrage til at mindske risikoen
           for holdbarheden i de offentlige finanser.
   (9)     Stabilitetsprogrammet synes i nogen grad at være i overensstemmelse med rapporten
           fra oktober 2007 om gennemførelsen af det nationale reformprogram. I begge
           rapporter vurderes de offentlige finansers holdbarhed især på baggrund af en aldrende
           befolkning som en hovedudfordring for den belgiske økonomi. Stabilitetsprogrammet
           indeholder imidlertid ingen kvalitativ vurdering af de samlede konsekvenser af
           gennemførelsesrapporten fra oktober 2007 om det nationale reformprogram inden for
           den mellemfristede finanspolitiske strategi eller systematiske oplysninger om de
           direkte budgetudgifter eller besparelser ved hovedreformerne i det nationale
           reformprogram. På den anden side lader budgetfremskrivningerne i programmet til at
           tage højde for konsekvenserne for de offentlige finanser ved de initiativer, der allerede
           er gennemført på grundlag af det nationale reformprogram.
   (10)    Programmets budgetstrategi er i det store og hele i overensstemmelse med de
           landespecifikke overordnede økonomisk-politiske retningslinjer, der udgør en del af de
           integrerede retningslinjer for medlemsstaterne i euroområdet, der er udstedt inden for
           rammerne af Lissabonstrategien.
   (11)    Hvad angår de datakrav, der er anført i adfærdskodeksen for stabilitets- og
           konvergensprogrammerne, er der i programmet visse huller i de obligatoriske og
           frivillige data11.
   Den samlede konklusion er, at der er sket en imponerende reduktion af gældskvoten, som fra
   1993 til 2007 faldt til 85 %, og at der i programmet er planlagt en fortsat og drastisk reduktion
   ved gradvis opbygning af nominelle overskud efter budgetforværringen i 2007.
   Budgetkonsolideringen bygger overvejende på en reduktion af renteudgifterne og stigende
   skatteindtægter, mens der fortsat gøres mindre ved de primære udgifter. Der er risici med
   hensyn til opnåelsen af budgetmålene, især i lyset af de forholdsvis gunstige underliggende
   makroøkonomiske forudsætninger, og at programmet ikke nævner konkrete foranstaltninger,
   som forekommer at være nødvendige for at nå målet. Justeringen af den mellemfristede
   målsætning i 2008 forekommer ikke at være tilstrækkelig, og det virker tvivlsomt, om
   målsætningen kan nås i 2009 som planlagt, hvis der ikke tages yderligere foranstaltninger.
   På baggrund af ovenstående vurdering og med henvisning til Eurogruppens finanspolitiske
   retningslinjer fra 2007 opfordres Belgien til:
   (i)       at sikre, at målet om et budget i balance nås i 2008, og at den mellemfristede
             målsætning nås i 2009 ved gennemførelse af benchmarkjusteringen på 0,5 % af BNP
             strukturelt set, herunder gennemførelse af yderligere strukturforanstaltninger, især på
             udgiftssiden.
   (ii)      i lyset af det stadig høje gældsniveau og den fremregnede stigning i udgifterne til en
             aldrende befolkning at fortsætte med at styrke de offentlige finansers holdbarhed på
             længere sigt ved at skabe store strukturelle primære overskud og gennemføre
             reformer for at øge beskæftigelsesfrekvensen og den potentielle vækst samt at
             mindske budgetudgifterne ved en aldrende befolkning.
   11
           Især gælder det, at der ikke er indgivet data om sektorbalancer.
DA                                                        10                                         DA
 ---pagebreak---         Sammenligning af centrale makroøkonomiske og budgetmæssige fremskrivninger
                                                                2006       2007        2008       2009         2010        2011
                                            SP apr. 2008         2,8         2,7        1,9         2,0         2,0         2,0
                Realt BNP
                                           KOM apr. 2008         2,8         2,7        1,7         1,5          -           -
               (% ændring)
                                            SP dec. 2006         2,7         2,2        2,1         2,2         2,2          -
                                            SP apr. 2008         2,3         1,8        3,0         1,7         1,8         1,8
             HICP-inflation
                                           KOM apr. 2008         2,3         1,8        3,6         2,3          -           -
                   (%)
                                            SP dec. 2006         2,4         1,9        1,8         1,8         1,9          -
                                            SP apr. 2008         0,1         0,3       -0,1        -0,4        -0,5        -0,8
                Outputgab1                   KOM apr.
                                                                 0,1         0,3       -0,3        -1,0          -           -
          (% af potentielt BNP)                 20082
                                            SP dec. 2006        -0,3        -0,4       -0,4        -0,4        -0,3          -
      Nettolångivning/låntagning            SP apr. 2008          -           -          -           -           -           -
       vis-a-vis resten af verden          KOM apr. 2008         3,4         3,2        2,6         2,4          -           -
               (% af BNP)                   SP dec. 2006         2,0         2,0        2,2         2,4         2,7          -
                                            SP apr. 2008         0,3        -0,2        0,0         0,3         0,7         1,0
             Offentlig saldo
                                           KOM apr. 2008         0,3        -0,2       -0,4        -0,6          -           -
               (% af BNP)
                                            SP dec. 2006         0,0         0,3        0,5         0,7         0,9          -
                                            SP apr. 2008         4,3         3,7        3,7         3,8         4,1         4,3
              Primær saldo
                                           KOM apr. 2008         4,3         3,7        3,3         2,9          -           -
               (% af BNP)
                                            SP dec. 2006         4,1         4,2        4,1         4,1         4,2          -
                                            SP apr. 2008         0,3        -0,4        0,0         0,5         1,0         1,4
     Konjunkturkorrigeret saldo1
                                           KOM apr. 2008         0,3        -0,3       -0,2        -0,1          -           -
               (% af BNP)
                                            SP dec. 2006         0,2         0,5        0,7         0,9         1,1          -
                                            SP apr. 2008        -0,4        -0,3        0,0         0,5         1,0         1,4
            Strukturel saldo3
                                           KOM apr. 2008        -0,6        -0,3       -0,2        -0,1          -           -
               (% af BNP)
                                            SP dec. 20064       -0,4         0,1         -           -           -           -
                                            SP apr. 2008        88,2       84,9        81,5        78,1        74,7        71,1
           Offentlig bruttogæld
                                           KOM apr. 2008        88,2       84,9        81,9        79,9          -           -
               (% af BNP)
                                            SP dec. 2006        87,7       83,9        80,4        76,6        72,6          -
      Bemærkninger:
      1
        Outputgab og konjunkturkorrigerede saldi fra programmerne som genberegnet af Kommissionens tjenestegrene på basis
   af oplysningerne i programmerne.
      2
        Baseret på en skønnet potentiel vækst på henholdsvis 2,5 %, 2,5 %, 2,2 % og 2,2 % i perioden 2006-2009.
      3
        Konjunkturkorrigeret saldo, ekskl. engangsforanstaltninger og andre midlertidige foranstaltninger. I henhold til det
   seneste program betyder engangsforanstaltninger og andre midlertidige foranstaltninger en underskudsreduktion på 0,7 % af
   BNP i 2006 og en underskudsforøgelse på 0,1 % af BNP i 2007. I henhold til forårsprognosen fra Kommissionens
   tjenestegrene betyder engangsforanstaltninger og andre midlertidige foranstaltninger en underskudsreduktion på 0,9 % af
   BNP i 2006 og en underskudsforøgelse på 0,1 % af BNP i 2007.
      4
        I opdateringen af stabilitetsprogrammet fra december 2006 blev der ikke givet oplysninger om brugen af
   engangsforanstaltninger for 2008-2010.
      Kilde:
      Stabilitetsprogram (SP), økonomiske prognoser fra foråret 2008 fra Kommissionens tjenestegrene (KOM) beregninger
   foretaget af Kommissionens tjenestegrene
DA                                                             11                                                               DA